2.

399 R 1493: 1999 m. gegužės 17 d. Tarybos reglamentas (EB) Nr. 1493/1999 dėl bendro vyno rinkos organizavimo (OL L 179, 1999 7 14, p. 1) su pataisymais, padarytais OL L 271, 1999 10 21, p. 47, su pakeitimais, padarytais: — 1 03 T: 2003 m. balandžio 16 d. priimtu aktu dėl Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimo sąlygų ir sutarčių, kuriomis yra grindžiama Europos Sąjunga, pritaikomųjų pataisų (OL L 236, 2003 9 23, p. 33), — 32003 R 1795: 2003 m. spalio 13 d. Komisijos reglamentu (EB) Nr. 1795/2003 (OL L 262, 2003 10 14, p. 13). Reglamento nuostatos šio Susitarimo tikslais adaptuojamos taip: a) nuorodos į kitus teisės aktus Reglamente laikomos susijusios tiek ir tokiu būdu kiek šie aktai yra įtraukti į Susitarimą; b) netaikoma 1 straipsnio 1 dalis; c) netaikoma II antraštinė dalis (išskyrus 19 straipsnį) ir III, IV ir VII antraštinės dalys; d) 19 straipsnio 2 dalies paskutinis sakinys netaikomas Lichtenšteinui; Be to, VI priedo B 1 punkto paskutinis sakinys netaikomas Lichtenšteinui; e) 44 straipsnio 1 dalyje žodžiai: „ir atitinkamais atvejais, nepaisant 45 straipsnio, teisėtai importuoti vynai“ netaikomi; f) 44 straipsnio 14 dalyje „Vyno, kurio kilmės vieta trečioji šalis, kupažas“ skaitoma taip: „Vyno, kurio kilmės vieta trečioji šalis arba ELPA valstybė, kupažas“; g) 45 straipsnio 1a dalies žodžiai: „importuotų arba neimportuotų“ netaikomi; h) V antraštinės dalies II skyrius taikomas padarius šias pritaikomąsias pataisas: nukrypstant nuo Lichtenšteino nacionalinės teisės aktų, Lichtenšteino kilmės stalo vynai, negalintys turėti geografinės nuorodos, turi atitikti V antraštinės dalies II skyriaus nuostatas dėl tam tikrų produktų aprašymo, pavadinimo, pateikimo ir apsaugos, jei tie stalo vynai yra skirti EEE rinkai už Lichtenšteino ribų; i) VI antraštinė dalis taikoma padarius šias pritaikomąsias pataisas: ELPA valstybių kilmės rūšiniai vynai laikomi ekvivalentiškais rūšiniams vynams, pagamintiems konkrečiuose regionuose („rūšiniai vynai pkr“) tuo atveju, jei jie atitinka nacionalinės teisės aktus, kurie, taikant šį protokolą, turi atitikti Tarybos reglamento (EB) Nr. 1493/1999 su pakeitimais, padarytais taikant šį Susitarimą, principus. Tačiau, apibūdinimas „rūšiniai vynai pkr“, taip pat kiti apibūdinimai, minimi 54 straipsnio antroje dalyje, negali būti naudojami tiems vynams apibūdinti. Vyną gaminančių ELPA valstybių sudarytas rūšinių vynų sąrašas skelbiamas Europos Sąjungos oficialiajame leidinyje. j) Atsižvelgiant į 54 straipsnio 4 dalį, Lichtenšteino kilmės vynai pripažįstami rūšiniais vynais, jei jie atitinka visus vadinamuosius „1 kategorijos vynų“ reikalavimus pagal nacionalinės teisės aktus. Lichtenšteino kilmės rūšiniai vynai gali turėti vieną iš šių geografinių nuorodų, kartu nurodant arba nenurodant vynuogyno pavadinimą, kuriuo daroma nuoroda į vynuogių kilmę, kaip išvardyta oficialiame Lichtenšteino „Vynuogininkystės ir AOC kataloge“: Balzers, Bendern, Eschen, Eschnerberg, Gamprin, Mauren, Ruggell, Schaan, Schellenberg, Triesen, Vaduz. Geografinė nuoroda etiketėje pateikiama kartu su viena iš šių frazių: „Kontrollierte Ursprungsbezeichnung“, „KUB“, „Appellation d’origine contrôlée“ arba „AOC“. k) 71, 77, 78 straipsniai ir 79 straipsnis netaikomi; l) taikant III priedą, Lichtenšteinas laikomas priklausančiu vynuogių auginimo B zonai; m) nepaisant VI priedo D.1 punkto, Lichtenšteino kilmės vynai, pagaminti vadovaujantis nacionalinės teisės nuostatomis ir po to klasifikuojami „1 kategorija – vynai be papildomo kokybės apibūdinimo“, pripažįstami rūšiniais vynais.